Document ID: 32001R2367

Κανονισμός (ΕΚ, ΕΚΑΧ, Ευρατόμ) αριθ. 2367/2001 του Συμβουλίου
της 30ής Νοεμβρίου 2001
για την τροποποίηση του κανονισμού (ΕΚ, ΕΚΑΧ, Ευρατόμ) αριθ. 106/2001 για τον καθορισμό των διορθωτικών συντελεστών που εφαρμόζονται από την 1η Ιουλίου 2000 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτες χώρες και (ΕΚ, ΕΚΑΧ, Ευρατόμ) αριθ. 1794/2001 για τον καθορισμό των διορθωτικών συντελεστών που εφαρμόζονται από την 1η Ιανουαρίου 2001 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτες χώρες, όσον αφορά τους διορθωτικούς συντελεστές που εφαρμόζονται από την 1η Ιουλίου 2000 και 1η Ιανουαρίου 2001 στις αποδοχές των υπαλλήλων που είναι τοποθετημένοι στη Νάκα (Ιαπωνία)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό, όπως καθορίσθηκαν με τον κανονισμό (ΕΟΚ, ΕΚΑΧ, Ευρατόμ) αριθ. 259/68(1), και ιδίως το άρθρο 13 πρώτο εδάφιο του παραρτήματος X,
τους κανονισμούς (ΕΚ, ΕΚΑΧ, Ευρατόμ) αριθ. 106/2001 του Συμβουλίου, της 15ης Ιανουαρίου 2001, για τον καθορισμό των διορθωτικών συντελεστών που εφαρμόζονται από την 1η Ιουλίου 2000 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτες χώρες(2), και (ΕΚ, ΕΚΑΧ, Ευρατόμ) αριθ. 1794/2001 του Συμβουλίου, της 10ης Σεπτεμβρίου 2001, για τον καθορισμό των διορθωτικών συντελεστών που εφαρμόζονται από την 1η Ιανουαρίου 2001 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτες χώρες(3),
την πρόταση της Επιτροπής,
Εκτιμώντας τα ακόλουθα:
Κατά την ενημέρωση της οικονομικής ισοτιμίας στη Νάκα (Ιαπωνία) έγινε ένα τεχνικό λάθος με αποτέλεσμα να ληφθεί υπόψη η εξέλιξη του κόστους διαβίωσης μιας ομώνυμης πόλης. Συνεπώς, οι διορθωτικοί συντελεστές που εφαρμόζονται στη Νάκα (Ιαπωνία) από την 1η Ιουλίου 2000 και την 1η Ιανουαρίου 2001 είναι εσφαλμένοι και πρέπει να διορθωθούν,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι πίνακες που είναι προσαρτημένοι στους κανονισμούς (ΕΚ, ΕΚΑΧ, Ευρατόμ) αριθ. 106/2001 και (ΕΚ, ΕΚΑΧ, Ευρατόμ) αριθ. 1794/2001 διορθώνονται σε ό,τι αφορά τη Νάκα (Ιαπωνία) σύμφωνα με το παράρτημα.
Οι συναλλαγματικές ισοτιμίες που χρησιμοποιούνται για τον υπολογισμό αυτών των αποδοχών είναι οι ισοτιμίες που χρησιμοποιούνται για την εκτέλεση του γενικού προϋπολογισμού της Ευρωπαϊκής Ένωσης κατά τους μήνες που προηγούνται αντίστοιχα των μηνών Ιουλίου 2000 και Ιανουαρίου 2001.
Άρθρο 2
Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Νοεμβρίου 2001.

Labels: 2
5
9
18
15